**Smernica Výkonného prezídia Slovenskej sekcie IPA o poskytovaní finančných príspevkov na medzinárodné podujatia územných úradovní Slovenskej sekcie IPA.**

Výkonné prezídium Slovenskej sekcie IPA na základe čl. 24 ods.2 Stanov Slovenskej sekcie IPA schvaľuje túto Smernicu o poskytovaní finančných príspevkov na medzinárodné podujatia územných úradovní Slovenskej sekcie IPA (ďalej len „územná úradovňa“) ako vnútorný predpis Slovenskej sekcie IPA.

**Článok 1**

**Predmet úpravy**

Táto smernica upravuje podmienky, účel a postup pri poskytovaní finančných príspevkov na medzinárodné podujatia (ďalej len „príspevok“) územných úradovní podľa článku 18 Pravidiel finančného hospodárenia a správy majetku Slovenskej sekcie IPA.

**Článok 2**

**Všeobecné ustanovenia**

(1) Medzinárodné podujatie musí byť v súlade s poslaním a cieľmi vymedzenými Stanovami

Slovenskej sekcie IPA.

(2) Príspevok môže byť poskytnutý územnej úradovni vo výške najviac 500 EUR na jedno

medzinárodné podujatie vo forme finančných prostriedkov.

(3) Nakladanie s príspevkom sa riadi Pravidlami finančného hospodárenia a správy majetku

Slovenskej sekcie IPA.

(4) Na poskytnutie finančného príspevku na medzinárodné podujatie územných úradovní nie

je právny nárok. Poskytnutie finančného príspevku je limitované objemom finančných prostriedkov Slovenskej sekcie IPA schválených na daný účel v jej rozpočte.

(5) O poskytnutí príspevku rozhoduje Výkonné prezídium Slovenskej sekcie IPA hlasovaním podľa čl. 12 ods. 10 Stanov Slovenskej sekcie IPA nadpolovičnou väčšinou prítomných členov.

**Článok 3**

**Účel použitia príspevku**

Príspevok môže byť použitý na hradenie nákladov na :

a) ubytovanie, stravovanie alebo občerstvenie členov IPA počas ich účasti na medzinárodnom podujatí,

b) výrobu alebo nákup upomienkových predmetov súvisiacich s medzinárodným podujatím

na propagáciu Slovenskej sekcie IPA,

c) prenajatie priestoru na konanie medzinárodného podujatia.

**Článok 4**

**Žiadosť o poskytnutie príspevku**

(1) Žiadosť o poskytnutie príspevku predkladá vedúci územnej úradovne Výkonnému

prezídiu Slovenskej sekcie IPA.

(2) Žiadosť o poskytnutie príspevku musí byť doručená spravidla 60 dní pred začiatkom medzinárodného podujatia prostredníctvom pošty alebo elektronickej pošty.

(3) Žiadosť o poskytnutie príspevku obsahuje :

a) označenie územnej úradovne,

b) názov medzinárodného podujatia,

c) účel, cieľ, termín a miesto konania medzinárodného podujatia,

d) označenie medzinárodnej sekcie participujúcej na podujatí,

d) predbežné vyčíslenie nákladov a účel použitia žiadaného príspevku podľa článku 3.

(4) Ak žiadosť o poskytnutie príspevku neobsahuje všetky údaje podľa odseku 3, alebo tieto

údaje nie sú v zrozumiteľnej a jednoznačnej podobe, Výkonné prezídium Slovenskej

sekcie IPA vráti žiadosť o poskytnutie príspevku na doplnenie.

(5) Územná úradovňa doplní žiadosť o poskytnutie príspevku najneskôr do 3 dní od jej

vrátenia podľa odseku 4, najneskôr však v lehote určenej Výkonným prezídiom Slovenskej

sekcie IPA, inak sa o poskytnutí príspevku nerozhoduje.

**Článok 5**

**Schvaľovanie žiadosti o poskytnutie príspevku**

(1) Výkonné prezídium Slovenskej sekcie IPA rozhodne o žiadosti o poskytnutie príspevku

najneskôr 30 dní pred začiatkom medzinárodného podujatia.

(2) Výkonné prezídium Slovenskej sekcie IPA zabezpečí po schválení prevod poskytnutého

príspevku na účet územnej úradovne.

(3) Výkonné prezídium Slovenskej sekcie IPA vedie evidenciu žiadostí o poskytnutie

príspevku.

**Článok 6**

**Preukazovanie účelu použitia príspevku**

(1) Preukazovanie účelu použitia príspevku (ďalej len „použitie príspevku“) predkladá vedúci

územnej úradovne Výkonnému prezídiu Slovenskej sekcie IPA v lehote do 30 dní po

ukončení medzinárodného podujatia prostredníctvom pošty alebo elektronickej pošty.

(2) Použitie príspevku okrem náležitosti podľa článku 4 ods. 3 obsahuje vyčíslenie nákladov

podľa účelu použitia poskytnutého príspevku podľa článku 3 s postupom podľa čl. 12 ods.

2 Pravidiel finančného hospodárenia a správy majetku Slovenskej sekcie IPA.

(3) Ak použitie príspevku neobsahuje všetky údaje alebo tieto údaje nie sú v zrozumiteľnej a

jednoznačnej podobe, Výkonné prezídium Slovenskej sekcie IPA vráti použitie príspevku

na doplnenie.

(4) Územná úradovňa doplní použitie príspevku v lehote 3 dní alebo v lehote určenej

Výkonným prezídiom Slovenskej sekcie IPA, inak je povinná poskytnutý príspevok

vrátiť.

(5) Príspevok alebo časť príspevku, ktorá nebola využitá, musí územná úradovňa vrátiť na

účet Slovenskej sekcie IPA v lehote do 7 dní po predložení použitia príspevku.

**Článok 7**

**Záverečné ustanovenia**

(1) Táto smernica nahradzujearušípredošlú smernicuzo dňa x.x.2015.

(2) Táto smernica je záväzná pre Slovenskú sekciu IPA a všetky jej organizačné zložky.

(3) Zmeny a doplnky tejto smernice schvaľuje Výkonné prezídium Slovenskej sekcie IPA a

nadobúdajú účinnosť dňom ich schválenia.

(4) Táto smernica nadobúda účinnosť dňa 23.09.2022